Påye di Nissa

Li Påye di Nissa est on traité d' påye siné li 3 d' octôbe 1739, a Nissa, inte l' Impire Otoman eyet l' Rûsseye et metant fén al guere inte ces deus.
Li guere Rûsso-Otomane di 1736-1739 esteut l' rizultat des sayes des Rûsses di rprinde Azov eyet l' Crimêye, come on prumî pas pol mwaistrixhaedje del Noere Mer.
Après sacwantès atakes minêyes avou succès på Marxhå Mounitch, les Rûsses ont reyussi a ployî l' rezistance des Tatårs, et trevåtchî l' aiwe di Dniestr po-z adårer el Moldaveye, eyet e 1739 mårtcher sol boird del Noere Mere viè nonne, disk' Iaşi, k' est capturêye påzès Rûsses.
L' Otriche-Hongreye intere dins l' guere e 1737, come aloyî des Rûsses, mins pus tård fwait-st ene påye separêye avou ls Otomans, li Påye di Belgråde, ki dene li Serbeye åzès Otomans et lzî permete d' esse e boune pôzucion po rezister a l' avanceye Rûsse viè Istanbul.

Li rsaetchaedje di l' Otriche foice li Rûsseye a siner eto ene påye avou ls Otomans; dins cisse påye la l' Rûsseye dene li Crimêye eyet l' Moldaveye al Turkeye; li Rûsseye est eto otorijheye di construre on poirt a Azov, mins n' pout nén construre des astalåcions militaires, nerén aveur ene flote di guere sol Noere Mer.

Paye di Nissa